section_heading: Kritike
paragraph_text: U svojoj kritici za Globe and Mail, Liam Lacey je napisao: "Najveća zvijezda filma je sam Los Angeles. Baš kao i u filmu Kineska četvrt Romana Polanskog, i ovdje su atmosfera i detalji u scenografiji bogati i savršeno se uklapaju narativnu formu".<ref> USA Today dala je filmu tri i pol od četiri zvjezdice, hvaleći ponajviše scenarij: "Čini se da su scenaristi Hanson i Brian Helgeland napravili čudo zadržavši tri različite priče i sklopivši ih u jednu cjelinu. Ellroyjev roman ima četiri priče viška i puno više likova... A scenaristi su sve sveli na tri priče i izvukli se."<ref> U svojoj kritici za Newsweek, David Ansen je napisao: "Film od gledatelja traži da se podigne na novi nivo - zbilja morate pratiti što se događa na ekranu kako se ne bi izgubili u priči. A nagrada za vaš trud je mračna i prljava zabava".<ref> Richard Schickel za Time je napisao: "Igra je to sjena i polusjena, najbolji crno-bijeli noirovski izgled kojeg je netko ikad uspio zahvatiti u boji. Ali nije to samo vježba stila. Izgled filma sugerira koliko duboko tradicija policijske korupcije zapravo ide".<ref>